جمهورباشقانی رجب طیب اردوغان، آمریکا داخیل باتی اؤلکه‌لرینین تۆرکیه‌نین ساوونما صنایعین‌ده‌کی تکنولوژیسینی آلماغا چالیشدیقلارینی سؤیله‌دی.
جمهورباشقانی اردوغان ارزوروم‌دا گنجلرله بیر آرایا گلدی.
تۆرکیه صنایعینین غرورو اولان یئرلی الکتریکلی اتومبیلی ‘توگ’ون اۆره‌تیمینین داوام ائتدیگینی وورغولایان اردوغان:
"انشاالله، بیر نئچه آیدان سونرا یوللاریمیزدا توگون قارا رنگینی گؤرمه‌یه باشلایاجاغیق" دئدی.
اردوغان،
"آیریجا اؤلکه‌میز دونانماسینین ایندییه قدر گؤردویو ان بؤیوک حربی گمیسی اولاجاق «آنادولو»نو، یئنه گلن ایل ایستیفاده‌یه وئره‌جییک. یئنه گلن ایل، اینسانسیز ساواش اوچاغیمیز «قیزیل آلما»نین سری اۆره‌تیمی باشلاییر، میللی ساواش اوچاغیمیزی دا یووادان چیخاریریق" ایفاده‌لرینی ایشلتدی.
دیزاین، اۆره‌تیم، مونتاژ، یازیلیم و سیناقلاری بوتونلوکله یئرلی ایمکانلارلا حازیرلانمیش ایمه‌جه اویدوسو و تۆرک‌سات ۶آ-نی اوزایا گؤندره‌جکلرینی وورغولایان اردوغان:
"بئله‌لیکله، اوزایداکی اویدولاریمیزین توپلام ساییسی ۱۰ اولاجاق. قارا دنیزده کشف ائتدیگیمیز ۵۴۰ میلیارد مکعب متر طبیعی گازی دا ۲۰۲۳.جو ایلین بیرینجی دؤردده‌بیرینده ائولریمیزده ایستیفاده ائدجییک".
اردوغان، ۲۰۲۳-جو ایلده ایرلی تکنولوژینین ذیروه‌یه چاتاجاغی بیر دؤونمه گیریله‌جگینی، اؤزللیکله یازیلیمین اؤن پلانا چیخاجاغینی، یازیلیم تکنولوژیسینده اوغور قازانانلارین جدی معنادا اؤنده اولاحاغینی دئدی.
تۆرکیه‌نین ساوونما صنایعین‌ده آتیلیما گئچدیگینی و بو آتیلیملا بوتون دقتلرین تۆرکیه‌یه یؤنلدیگینی وورغولایان جمهورباشقانی، آمریکا باشدا اولماقلا باتی اؤلکه‌لرینین تۆرکیه‌نین ساوونما صنایعین‌ده‌کی تکنولوژیسینی آلماغا چالیشدیغینی، تۆرکیه‌نین بو سیچراییشینی داوام ائتدیره‌جگینی سؤیله‌دی.
